b'\n_START_ARTICLE_\nBroj ljudskih \xc5\xbertava u Drugom svjetskom ratu\n_START_PARAGRAPH_\nBroj ljudskih \xc5\xbertava u Drugom svjetskom ratu ozna\xc4\x8dava broj ljudi koji su izgubili \xc5\xbeivote u je najsmrtonosnijim ratnom sukobu u povijesti. U literaturi se obi\xc4\x8dno navodi ukupan broj od 50-60 milijuna izravnih \xc5\xbertava, \xc5\xa1to je bilo preko od 2,5 posto svjetskog pu\xc4\x8danstva od po\xc4\x8detka rata u Europi od 1. rujna 1939. do kraja rata u Japanu._NEWLINE_To\xc4\x8dan ukupan broj mo\xc5\xbee se samo pretpostaviti.\n_START_SECTION_\nProblematika\n_START_PARAGRAPH_\nU brojnim dr\xc5\xbeavama koje su sudjelovale u drugom svjetskom ratu postoji mali broj pouzdanih izvora i istra\xc5\xbeivanja broja ratnih \xc5\xbertava. _NEWLINE_Na\xc4\x8dini procjena su razli\xc4\x8diti: istra\xc5\xbeivanja o uzrocima smrti, mogu se smatrati kao izravni ili neizravni u\xc4\x8dinci rata._NEWLINE_To\xc4\x8dno odre\xc4\x91ivanje broja \xc5\xbertava je te\xc5\xa1ko i zbog tajnosti nacionalsocijalisti\xc4\x8dkog i komunisti\xc4\x8dkih re\xc5\xbeima i velikog broja masovnih ubojstva. _NEWLINE_Osobito u isto\xc4\x8dnoj Europi znanstvene istrage po\xc4\x8dele su tek nakon pada komunizma od 1990._NEWLINE_U zemljama gdje su komunisti organizirali otpor snagama osovine istodobno s komunisti\xc4\x8dkom revolucijom, velik broj civilnih \xc5\xbertava je i posljedica bolj\xc5\xa1evi\xc4\x8dkog na\xc4\x8dela \xe2\x80\x9cnaoru\xc5\xbeanog naroda\xe2\x80\x9d.\n_START_SECTION_\nSovjetski Savez\n_START_PARAGRAPH_\nU o\xc5\xbeujku 1946. broj \xc5\xbertava SSSRa iz razloga propagande naveden je sa 7.000.000. Nakon destaljinizacije promijenjen je slu\xc5\xbebeno u 20 milijuna \xc5\xbertava rata. Nakon 1985. slu\xc5\xbebeno se navodi ukupno 27 milijuna \xc5\xbertava rata (uklju\xc4\x8duju\xc4\x87i i 7 milijuna civila). 1989. ruski povjesni\xc4\x8dar Vladimir I. Kozlov procjenjuje ukupan broj na 40 milijuna.\n_START_SECTION_\nPoljska\n_START_PARAGRAPH_\nPrema izvje\xc5\xa1\xc4\x87u vlade 1947. navedeno je 6,028 milijuna poljskih \xc5\xbertava rata. Nakon provjere 2009. broj je smanjen na 5,62 milijuna.\n_START_SECTION_\n\xc4\x8cehoslova\xc4\x8dka\n_START_PARAGRAPH_\nTo\xc4\x8dan broj \xc5\xbertava nacionalsocijalisti\xc4\x8dke vladavine u \xc4\x8cehoslova\xc4\x8dkoj je jo\xc5\xa1 uvijek nejasan: istra\xc5\xbeivanja navode 330.000-360.000 \xc5\xbertava, medu njima oko 270.000 \xc5\xbdidova.\n_START_SECTION_\nSFR Jugoslavija\n_START_PARAGRAPH_\nZbog visine isplate ratne od\xc5\xa1tete od strane SR Njema\xc4\x8dke, slu\xc5\xbebeni broj je pretjerano prikazivan kao 1.706.000.'